Nopietni?

"Nopietni?" ir Latvijas Televīzijas un "Comedy kit" seriāls, ko režisē Jānis Skutelis. Pirmo reizi rādīts 2020. gada 6. novembrī.

 Sižets 

Vēstures fanāts Andris pandēmijas dēļ zaudējis darbu tūrisma aģentūrā, nedomā padoties. Andrim radusies ģeniāla ideja radīt labāko Latvijas apceļošanas raidījumu televīzijas vēsturē. Savā raidījumā “Brūnā zīme” viņš vēlas parādīt vietas, kuras nav īpaši populāras, bet visādi citādi — īstas pērles. Viņš ir nolīdzis profesionālu filmēšanas komandu: skaņotājs Buda, operators Robčiks, grimētāja Zanīte un sievas brālis, snobiskais kinorežisors Oļegs. Līdzi brauc arī viņa bijušais kolēģis un liels alkohola draugs Ritvars, kurš arī palicis bez darba — viņš nolīgts par šoferi. Sievas Alises iedrošināts, Andris ir ieguldījis savus pēdējos līdzekļus, lai realizētu šo projektu. Plāns piecās dienās nofilmēt piecus satriecošus raidījumus sāk izskatīties neizpildāms, kad komanda saprot — Andra kolosālās vietas ir kolosālas tikai “uz papīra” jo filmēšanas objektos nekā nav. Neskatoties uz to, katru dienu viņiem tomēr izdodas kaut ko satriecošu nofilmēt. Ko un kā — to ir grūti aprakstīt, tas jāredz pašiem!

 Lomas 

 Andris — Mārtiņš Kozlovskis
 Oļegs — Jurijs Djakonovs
 Ritvars — Jānis Skutelis
 Robčiks — Reinis Piziks
 Buda — Nauris Būda
 Zanīte — Ilona Zariņa
 Andra sieva Alise — Anete Bendika
 Džeina — Baiba Broka
 Andris Keišs kā viņš pats
 Jevgēņijs Isajevs kā viņš pats

 Sezonas un sērijas 
+SezonaSērijasPirmo reizi ēterā1.606.11.2020
+SērijaAprakstsĒterāIlgums1.Ar neizdzēšamu optimismu un smaidu līdz ausīm vēstures fanāts Andris pie Latvijas Televīzijas sagaida raidījuma "Brūnā zīme" filmēšanas komandu. Piecu dienu piedzīvojumā dosies skaņotājs Buda, operators Robčiks, grimētāja Zanīte, skeptiskais režisors Oļegs un šoferis Ritvars, kurš uz filmēšanu ieradies pēc iepriekšējās dienas ballītes. Tikko komanda izkāpj pie pirmās filmēšanas vietas — Ceļojošās kāpas Carnikavā —, šoferi Ritvaru sakož odze. Tikmēr pārējie filmēšanas laukumā konstatē, ka Andra plāns par labāko tūrisma raidījumu ir baltiem diegiem šūts.06.11.202026 min2.Šoferis Ritvars iepriekšējo vakaru pavadījis, iedzerot ar Andra brālēnu. Viņš pūš alkometrā, kas pasaka, ka Ritvars atkal nevar stūrēt. Kompānija dodas uz nākamo lokāciju Ropažos. Oļegam un Andrim ir domstarpības par to, kā jāfilmē raidījums, un komanda nostājas Oļega pusē. Režisors uzstāj, ka nākamās epizodes filmēšanai ir nepieciešami tērpi, un ierosina doties uz humpalām kaut ko sagādāt. Andris par šādu pavērsienu nav laimīgs, jo naudas tērpiem viņam nav, taču vairs neiebilst.13.11.202025 min3.No rītā komandu pie teltīm modina režisors Oļegs, kurš ieguvis negaidītu entuziasmu par raidījuma filmēšanu. Oļegs saprot, ka nākamajai epizodei atkal vajadzēs vēsturiskus kostīmus, taču visi zina, ka Andrim vairs nav naudas. Viņš ierosina kostīmus aizņemties no Dobeles kultūras nama, kuru vada viņa bijusī skolotāja Džeina. Džeina ir ļoti viesmīlīga, taču momentā izved no pacietības snobisko Oļegu. Turklāt viņai izdodas netaktiski uzprasīties līdzi uz raidijuma filmēšanas laukumu.20.11.202026 min4.Nejauši pļāpājot noskaidrojas, ka šodien ir grimētājas Zanītes dzimšanas diena. Šo faktu palaiduši garām pilnīgi visi, izņemot skaņotāju Budu. Spriežot pēc Andra stāstiem, šķiet, beidzot "Brūnās zīmes" komanda dodas uz iespaidīgu apskates objektu Lapmežciemā, kurā būs, ko pa īstam filmēt. Protams, nevienu arī nepārsteidz tas, ko viņi ierauga savā galamērķī. Vai pienācis brīdis, kad Andra nesalaužamais gars tomēr salūzīs? Glābjot situāciju, komanda dodas uz Lapmežciema muzeju pēc palīdzības — stāstiem un rekvizītiem.27.11.202025 min5.Pēc kārtīgas ballīšu nakts filmēšanas komandu pamodina pašvaldības policija. Lai arī neviens gandrīz neko neatceras, acīmredzot viņi nakšņojuši teltī, ko uzcēluši Kuldīgas rāclaukumā. Kompānijai pazudusi ne tikai atmiņa, bet arī skaņotājs Buda. Neko labāku nevarēdami izdomāt, viņi nolemj doties brokastīs. Pamazām vakarnakt pārtrūkusī filma sāk līmēties kopā.04.12.202025 min6.Raidījuma «Brūnā zīme» filmēšanas komanda ierodas Uzvarā, kur kādreiz zēlis un plaucis kolhozs. Oļegs un Andris dodas apskatīt filmēšanas vietas, kamēr šoferis Ritvars uzņemas izklaidēt pārējos. Ritvars ir labā noskaņojumā, jo viņam ir daudz fantastisku stāstu par šo vietu. Diemžēl Oļegam un Andrim šī diena rādās nelāgākā noskaņā. Filmēšanas objekti izskatās čābīgi, turklāt ierodas busa īpašnieks un savāc Latviju, jo kā izrādās tā esot bijusi jānodod jau vakar. Oļegs piedāvā ātri nofilmēt pieteikumu, savākt mantas un ar stopiem braukt atpakaļ uz Rīgu, bet negaidīts pārsteigums visu vēršs nedaudz labāku.11.12.202029 min

 Atsauces 

Kategorija:Latvijas televīzijas seriāli